Slayer er et amerikansk thrash metal-band, stiftet i 1982 af Kerry King og Jeff Hanneman. Bandet har siden udgivet 10 album, 2 livealbum og et boxset, og regnes som et af de fire mest indflydelsesrige thrash metal-bands nogensinde - de tre andre er Metallica, Megadeth og Anthrax.
Slayers popularitet steg i løbet af 1980'erne, hvor de var et af de førende bands indenfor thrash metal-bevægelsen, og hjalp med at definere genren med milepælen "Reign In Blood", som er blevet betegnet som "det hårdeste album nogensinde". Slayers albumcovere og tekster har mødt stor kritik fra religiøse grupper og offentligheden med anklager for seriemordere, satanisme, religion, krig og holocaust, som har resulteret i forbud, udsættelser, retssager og protester. 
Slayer er kendt for deres udprægede musikalske stil, der involverer guitarsoloer, dobbelt stortromme og skrigende vokaler. De har to Grammynomineringer og vandt en i 2007 med sangen "Eyes of the Insane", har solgt millioner af album og været hovednavn på mange store festivaler rundt omkring i verden.
"Læs mere…"
